युग बदलते रहे ज्ञान, बल और धन की परिभाषाएं बदलने लगीं पर नहीं बदली व​ह भावना जो हकीकत को मानकर स्वीकार कर ले। तब प्रेम का मसीहा बन कालचक्र ने इनको गले लगाया और उन्हें मैली चादर के स्थान पर सम्मान के वस्त्र धारण कराने के मार्ग खोले। पर ये मार्ग आसान न थे और ये भी संघर्ष के खेल में अपमानित होते रहे। मैली तथा फटी चादर पर लगे पैबन्द को भी मूल से उखाडने की कवायद शुरू हुईं और इस कवायद के कारण संघर्ष शुरू हो गया।